ILM คาดกำไรไตรมาส 2/64 โตก้าวกระโดด-ทั้งปีนี้โตเด่น 30% โบรกฯแนะซื้อเก็งกำไรยีลด์สูง 4%  
ILM คาดกำไรไตรมาส 2/64 โตก้าวกระโดด-ทั้งปีนี้โตเด่น 30% โบรกฯแนะซื้อเก็งกำไรชูยีลด์สูง 4%  พร้อมลุ้นวันนี้ครม.ชงโครงการยิ่งใช้ยิ่งได้
1 มิ.ย. 2564

บล.โนมูระ พัฒนสิน ระบุในบทวิเคราะห์วันนี้(1 มิ.ย.64) ว่า บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM (Trading): S 16.9/16.6 R 17.6/18.0 (Stop Loss: 16) คาดกำไรปกติไตรมาส 2/2564 จะเติบโตก้าวกระโดด เทียบช่วงเดียวกันของปีก่อนจากฐานต่ำในไตรมาส 2/2563 (SSSG 2Q20 ที่ -32%เทียบช่วงเดียวกันของปีก่อน และกำไรสุทธิ 15 ลบ.) แต่คาดอ่อนตัวเทียบไตรมาสก่อนหน้าจากผลกระทบ COVID-19 ระลอก 3
โดยประเมินกำไรครึ่งปีหลัง 2564 จะโตได้ เทียบช่วงเดียวกันของปีก่อนจากกำลังซื้อที่ค่อยๆฟื้นตัวและมาตรการกระตุ้นการใช้จ่ายจากภาครัฐ ทำให้คาดกำไรปี 2564 โตเด่น +30% เทียบช่วงเดียวกันของปีก่อนที่ 546 ลบ.
ด้านราคาหุ้นซื้อขายบน PER 21F ที่ 16 เท่า และมี dividend yield 3-4% ต่อปี นอกจากนี้วันนี้คาดโครงการยิ่งใช้ยิ่งได้ (จับกลุ่มกลาง-บน) นำเสนอครม.
 